text: Armene kom ned i Vojens efter nederlag i bronzekamp
  10 april 2016 kl. 16.23
  Der blev ingen bronze til Sønderjyske Ishockey i denne omgang. Holdet tabte medalje-kampen til Frederikshavn.
  Bronzekampen spillede holdet mod Frederikshavn, og opgøret blev afgjort over to kampe.
  Sønderjyske Ishockey har ellers vundet enten guld, sølv eller bronze i ti sæsoner i træk, men den sejrsrække er slut efter søndagens nederlag til Frederikshavn.
  Frederikshavn vandt kampen 3-1.
  